open-index/open-wikipedia-markdown huggingface dataset:
Leo Africanus

**Joannes Leo Africanus** (**Al Hassan Ibn Muhammad Al Wazzan**; , *Ḥasan ibn Muḥammad al-Wazzān al-Fāsī*; n. 1494 – n. 1554) oli al-andalusialainen berberidiplomaatti, -kirjailija ja -matkailija, joka kuvasi kirjassaan *Descrittione dell’Africa* Pohjois-Afrikan maantiedettä.

Leo Africanuksen varhaisista vaiheista tiedetään vain hyvin vähän. Kaikki tiedot ovat peräisin hänen maantieteellisten teostensa omaelämäkerrallisista maininnoista. Leo Africanus syntyi Granadassa 1490-luvulla. Hänen alkuperäinen nimensä oli Al Hassan Ibn Muhammad Al Wazzan. Hassan muutti perheineen pian Marokkoon Feziin, sillä espanjalaiset valloittivat Granadaa 1400-luvun lopulla takaisin maureilta niin sanotussa reconquistassa. Hän kouluttautui Marokossa.

Hassan teki ensimmäiset retket vuosina 1507–1508, jolloin hän kävi itäisen Välimeren alueella. Vuosina 1509–1510 hän oli setänsä mukana diplomaattisella vierailulla Timbuktussa. Hassan aloitti matkustelunsa 1510-luvulla ja kävi Egyptissä ja Arabiassa saakka. Hänen ollessaan paluumatkalla Arabiasta kristityt kaapparit nappasivat Hassanin ja kuljettivat Roomaan, jossa hänet esiteltiin paavi Leo X:lle. Leo kiinnostui oppineesta maurista, joka oli suostuvainen yhteistyöhön. Roomassa hänet vapautettiin, ja hän kääntyi myös kristityksi ja sai nimen Leo.

Leo muutti Roomasta Bolognaan 1522. Bolognassa hän kirjoitti arabi-heprea-latina lääketieteen sanakirjan, jonka säilynyttä arabiosuutta säilytetään nykyään El Escorialissa. Leo palasi Roomaan paavi Klemens VII:n suojelukseen 1526. Hän sai pääteoksensa Afrikan maantieteestä ilmoituksensa mukaan valmiiksi 10. maaliskuuta 1526. Teos *Descrittione dell’Africa* painettiin Venetsiassa vuonna 1550 osana Giovanni Battista Ramusion toimittamaa antologiasarjaa *Delle navigationi et viaggi*, joka käsitteli matkoja ja löytöretkiä. *Descrittione dell’Africa* oli merkittävä teos aikalaisten keskuudessa, sillä se oli harvoja Afrikan sisämaata kuvaavia teoksia. Sen asema säilyi 1800-luvun alkupuolelle asti, jolloin Pohjois-Afrikan sisämaasta oli jo saatu tietoa.

Amin Maaloufin teos *Leo Afrikkalainen* perustuu Leo Arficanuksen elämäkertaan.

## Lähteet
*

### Viitteet

## Aiheesta muualla
*Pekka Masonen, The Negroland revisited: Discovery and invention of the Sudanese middle ages, Helsinki: Finnish Academy of Science and Letters, 2000, s. 167–207, .
Luettelo Billboard Hot 100 -listan ykkösistä vuonna 2010

Tämä on **luettelo [[Billboard Hot 100]]** -listan kärkipaikkaa hallussaan vuonna 2010 pitäneistä artisteista ja singleistä.

## Katso myös

* Luettelo Billboard 200 -listan ykkösistä 2011

## Lähteet
Kalapöllö

**Kalapöllö** (*Scotopelia peli*) on kalapöllöihin kuuluva pöllölintu, jota tavataan Saharan eteläpuolisessa Afrikassa. Kalapöllön ravintoon kuuluvat kalat, mutta se voi napata myös pikkunisäkkäitä, esimerkiksi hiiren. Se suosii hitaasti virtaavia jokia, joiden reunoilla on veden ylle kaartuvia puiden oksia. Niillä istuen pöllö voi tarkkailla veden pintaan nousevia kaloja.

Kalapöllön pituus on noin 63&nbsp;cm ja paino keskimäärin 2,14&nbsp;kg.

Ranskalainen luonnontieteilijä Charles Lucien Bonaparte kuvasi lajin holotyypin Ghanan Ashantissa vuonna 1850.

## Lähteet
*ITIS: Scotopelia peli 

### Viitteet
Camila Sodi

**Camila Ía González Sodi** (s. 14. toukokuuta 1986 México, Distrito Federal, Meksiko) on meksikolainen näyttelijä. Hänet tunnetaan elokuvista *[[El Búfalo de la Noche]]* (2007) ja *[[Arráncame la vida]]* (2008).

## Yksityiselämä
Camila Sodi on naimisissa näyttelijä Diego Lunan kanssa. He tapasivat toisensa elokuvan *El Búfalo de la Noche* kuvauksissa. Heillä on yksi poika (s. 2008).

## Aiheesta muualla
*
Ilmari Tapiovaara -palkinto

**Ilmari Tapiovaara -palkinto** on Taideteollisen korkeakoulun myöntämä muotoilupalkinto.. Palkinto on kunnianosoitus muotoilija Ilmari Tapiovaaralle. 

## Palkitut
*2001 Yrjö Wiherheimo
*2003 Vuokko Nurmesniemi
*2005 Ben af Schultén
*2007 Brian Keaney
*2009 Jouko Järvisalo
*2011 Jukka Korpihete
*2013 Håkan Långstedt
*2015 Ilkka Suppanen

## Lähteet
Jussi Rauvola

**Jussi Rauvola** (s. 1985) on suomalainen muusikko ja yrittäjä. Hän toimi Sibelius-Akatemian ylioppilaskunnan puheenjohtajana vuonna 2008 ja Suomen ylioppilaskuntien liiton (SYL) puheenjohtajana vuonna 2009. Hän on opiskellut Sibelius-Akatemiassa musiikkikasvatuksen osastolla. Hän toimii Kipinä Productions Oy:n toimitusjohtajana (2010 alkaen).
Meripuolustusalue

**Meripuolustusalue** () on yleensä rannikkoalueesta ja siihen liittyvän merialueen valvonnasta ja tarvittaessa puolustuksesta vastaava yhtymä. Yhtymän alaisina joukkoina voi olla rannikkojoukkoja (tykistöä, ohjuksia ja jalkaväkeä), ilmatorjuntajoukkoja sekä laivasto-osastoja.

Suomessa meripuolustusalueita olivat Saaristomeren meripuolustusalue sekä Suomenlahden meripuolustusalue, joiden laivastojoukot yhdistettiin Rannikkolaivastoksi ja rannikkojoukot Rannikkoprikaatiksi 1. tammikuuta 2015.
Central District

**Central District** on Botswanan hallinnollisista alueista suurin. Sen naapurialueita ovat etelässä Kgatleng, lounaassa Kweneng, lännessä Ghanzi, luoteessa North-West District, pohjoisessa Chobe, koillisessa Zimbabwe, North-East District ja Francistown, idässä Kgatleng ja kaakossa South-East District. Kaakossa rajanaapurina ovat Etelä-Afrikan Limpopon provinssi, Botswanan South-East District ja pääkaupunki Gaborone. 

Alueen pinta-ala on 142&nbsp;302 neliökilometria ja väkiluku vuoden 2022 väestönlaskennassa 706&nbsp;135. Alueen hallinnollinen keskus on Serowen kylä (55&nbsp;676 as., VL2022). Muita suurempia, kaupunkimaisia kyliä ovat Palapye (52&nbsp;636 as.), Mahalapye (48&nbsp;431 as.), Letlhakane (36&nbsp;404 as.), Tonota (23&nbsp;296 as.), Bobonong (21&nbsp;216 as.), Tutume (18&nbsp;582 as.), ja Mmadinare (13&nbsp;198 as.).

Alueen nähtävyyksiin kuuluvat kalliomaalaukset ja monet rautakautiset jäänteet.

Alueella ja sen aluehallinnollisesti itsenäisiä kaupungeissa (Selebi-Pikwe ja Orapa) toimii useita merkittäviä kaivoksia.


## Lähteet
Kana (joki)

**Kana** () on 50&nbsp;km pitkä joki Kuolan niemimaan lounaisosassa Murmanskin alueella Venäjällä. Se on Umbajoen sivujoki. Joen lähteet ovat Imandrajärven kaakkoispuolisissa metsissä, noin 25&nbsp;km etelään Apatityn kaupungista. Sieltä se virtaa kaakkoon pääasiassa asumattomien soitten ja metsien kautta ja laskee Umbajoen varella sijaitsevan Kanozero () -järven pohjoispäähän. Saman järven itälaitaan laskee Umbajoen toinen sivujoki Muna ().

## Lähteet
* Russian Federation, Murmansk Oblast. Topographical map 1:200,000 [map], 1992 edition. Section 12, 13, 22. Kartan verkkoversio  Viitattu 30.12.2009
Ghanzi

**Ghanzi** on harvimpaan asuttu hallinnollinen alue Botswanan länsiosassa. Se rajoittuu lännessä Namibian Omaheken alueeseen. Botsawanan alueista  pohjoisessa naapurina on North-West District, Central District idässä, Kweneng kaakossa ja Kgalagadi etelässä.

Sen pinta-ala on 117&nbsp;910 neliökilometriä. Vuonna 2022 alueen väkiluku oli 56&nbsp;077 (VL2011: 43&nbsp;095).  Alueen hallinnollinen keskus on Ghanzi (19&nbsp;012 as., VL2022). Se sijaitsee Kalaharin autiomaan pohjoislaidalla.

Alue on noin 900 metriä merenpinnan yläpuolella. Ghanzin alueen itäosa muodostaa valtavan, 52&nbsp;800 neliökilometrin laajuisen Keski-Kalaharin riistansuojelualueen (Central Kalahari Game Reserve, CKGR). Suuri osa Ghanzista on Kalaharin autiomaata. Siellä asuu saneja Monet heistä ovat jatkaneet perinteistä elämäntapaansa suojelualueella, mutta vuodesta 1990 alkaen hallitus on koettanut saada heitä muuttamaan kyliin. Vuonna 2002 toteutetusta pakkomuutosta sanit valittivat korkeimpaan oikeuteen. Pakkosiirrot todettiin laittomiksi. Suojalualueen pitkät metsästyskiellot ovat rajoittaneet sanien eli bushmannien selviytymistä perinteisiin elämäntapoihin nojautuen, vaikka varakkaille turisteille on samanaikaisesti järjestetty suurristan metsästysmatkoja. Myös teollinen timanttikaivostoiminta ja rekkaautoliikenne on ollut sallittua suojelualueella. 

Ghanzin alueella toimii yli 200 karjatilaa. Ne tuottavat 75 prosenttia Botswana ulkomaille, esimerkiksi Britanniaan ja EU-maihin viemästä naudanlihasta. Naudanliha muodstaa maan kolmanneksi suurimman teollisuudenalan. Karja ajetaan teurastettavaksi hevosilla paimentaen pitkän matkan päähän Lobatseen.

## Lähteet

## Aiheesta muualla

* 12 interesting things to do in Gantsi  (yourbotswana.com)
De bello Alexandrino

**De bello Alexandrino** () on Aleksandrian sotaa käsittelevä teos. Sen kirjoittajan on väitetty olleen Julius Caesar, mutta tyylianalyysien mukaan sen kirjoittaja oli Aulus Hirtius, joka myös kirjoitti Caesarin Gallian sodaa käsitelleen *[[Gallian sota (kirja)|Gallian sodan]]* (*Commentarii de bello Gallico*) kahdeksannen kirjan. On epäselvää ovatko *[[de bello Hispaniensis]]* ja *[[de bello Africo]]* sama kirjoittajan käsialaa. 

Teos käsittelee Julius Caesarin sotaretkeä Egyptiin Pompeiuksen kuoleman jälkeen. Se käsittelee myös muita tapahtumia idässä, Illyriassa ja Hispaniassa. Teos päättyy Caesarin voittoon Farnakeesta Zelan taistelussa.

*De bello Alexandrino* on tyyliltään selvä, mutta jokseenkin tylsä. Tyyli ei ole aivan yhtä ytimekäs ja elävä kuin Caesarin, mutta teos on hyvin koottu eikä täysin vailla dramatiikkaa. 

Nykypäivään teos on säilynyt useassa käsikirjoituksessa, joista vanhimmat ovat 900-luvulta.

## Lähteet
* 

### Viitteet
Kgalagadi

**Kgalagadi** on hallinnollinen alue Botswanan lounaisosassa. Sen pinta-ala on 105&nbsp;200 neliökilometriä. Alueen väkiluku oli 58&nbsp;857 (VL2022), runsas vuosikymmen aiemmin 50&nbsp;492 (VL2011). Alueen hallintokeskus on Tsabong (11&nbsp;651 as., 2022).

Köppenin ilmastoluokituksessa Kgalagadin alue kuuluu osin kuumaan aavikkoilmastoon (BWh, esimerkiksi Tsabongin kylä) ja osin kuumaan aroilmastoon (BSh, esimerkiksi Kangin kylä). Suuri osa Kgalagadista on Kalaharin autiomaata. Alueen länsiosassa on laaja Kgalagadin kansallispuisto, joka on osa Etelä-Afrikan kanssa jaettua Kgalagadi Transfrontier Park -suojelualuetta (37&nbsp;991 km).


Tshabong.jpg|Näkymä Tsabongin kylään (2006).
People and their cattle in Kang.jpg|Ihmisiä ja heidän karjaansa Kangin kylässä (2021).
Camels in Tshabong, Botswana2.jpg|Kameleita Tsabongissa vuonna 1995. Kgalagadissa käytetään kameleita kulkuneuvoina, jopa poliisi kulkee niillä autiomaassa.

## Lähteet

## Aiheesta muualla
Anatoli Hrapatyi

**Anatoli Mihailovitš Hrapatyi** (; 20. lokakuuta 1963 Astana, Kazahstanin SNT, Neuvostoliitto – 11. elokuuta 2008 Astana, Kazakstan) oli kazakstanilainen painonnostaja, joka Neuvostoliittoa edustaessaan voitti olympiakultaa.

Hrapatyi voitti Soulin 1988 olympialaisissa kultaa alle 90 kilon sarjassa tuloksella 412,5&nbsp;kg. Hänen tempaustuloksensa oli 187,5&nbsp;kg ja työntötuloksensa 225&nbsp;kg. Atlantan 1996 olympialaisissa hän edusti Kazakstania ja saavutti hopeaa alle 99 kilon sarjassa tuloksella 410&nbsp;kg (tempauksessa 187,5&nbsp;kg sekä työnnössä 222,5&nbsp;kg). Sydneyn 2000 olympialaisissa hän kilpaili alle 105 kilon sarjassa ja jäi tempauksessa ilman tulosta.

Hrapatyi voitti viisissä peräkkäisissä MM-kilpailuissa kultaa alle 90-kiloisissa (vuosina 1985, 1986, 1987, 1989 ja 1990). Vuosina 1986–1990 hän voitti viisi peräkkäistä Euroopan-mestaruutta. Hänen ensimmäiset arvokisamitalinsa olivat vuosien 1984 ja 1985 EM-pronssit alle 82,5 kilon sarjassa. Kazakstania edustaen hän saavutti vielä MM-pronssia vuosina 1993 ja 1995.

Hrapatyi teki urallaan kolme yhteistuloksen maailmanennätystä vuosina 1983–1989. Hän kuoli liikenneonnettomuudessa vuonna 2008.

## Lähteet

* 
*
Kgatleng

**Kgatleng** on yksi Botswanan hallinnollisista alueista. Sen naapurialueita ovat lounaassa South-East District, lännessä Kweneng ja pohjoisessa Central District. Idässä rajanaapurina ovat Etelä-Afrikan Limpopon provinssi.

Kgatlengin alueen pinta-ala on 7&nbsp;960 neliökilometriä. Väkiluku oli vuoden 2022 väestönlaskennassa 121&nbsp;882 asukasta (VL2011: 91&nbsp;660 as.). Alueen ja sen hallinnollinen keskus on Mochudi (50&nbsp;321 as., 2022). Muita alueen suurempia asutuskeskuksia (VL2022) ovat: Oodin (10&nbsp;257 as.) ja Bokaan (9&nbsp;146 as.) kylät.

Phutadikobon museossa Mochudissa on yksi Botswanan parhaista kansatieteellisistä kokoelmista. Matsiengissä on kalliopiirroksia, joihin liittyy sanien kansanperinnettä.


Matsieng Footprints 20200620b.jpg|Jalanjälkiä kalliossa (Matsieng, Kgatleng District).
Phuthadikobo Hill, Ngotwane river, 20200620.jpg|Mochudin kaupunkia (2020).
Phuthadikobo Museum 20200620.jpg|Phutadikobon museo Mochudissa. 

## Lähteet

## Aiheesta muualla
Vladimir Stogov

**Vladimir Stepanovitš Stogov** (, 5. joulukuuta 1930 Moskova, Venäjän SNT, Neuvostoliitto – 17. toukokuuta 2005 Moskova, Venäjä) oli Neuvostoliittoa edustanut venäläinen painonnostaja ja olympiamitalisti.

Stogov saavutti olympiahopeaa Melbournen 1956 olympialaisissa alle 56-kiloisten sarjassa yhteistuloksella 337,5&nbsp;kg. Hänen punnerrustuloksensa oli 105&nbsp;kg ja tempaustuloksensa maailmanennätys 105&nbsp;kg, ja näissä molemmissa nostomuodoissa hän sijoittui ensimmäiseksi yhdessä yhdysvaltalaisen Charles Vincin kanssa. Työnnössä Stogov nosti 127,5&nbsp;kg ja oli tässä nostomuodossa vasta neljänneksi paras. Vinci voitti kultaa työnnettyään viisi kiloa Stogovia enemmän.

Stogov voitti MM-kultaa alle 56 kilon sarjassa vuosina 1955, 1957, 1958, 1959 ja 1961 sekä EM-kultaa samassa sarjassa vuosina 1955, 1956, 1958, 1959, 1960 ja 1961. Vuonna 1962 hän saavutti vielä MM-pronssia ja EM-hopeaa.

Stogov teki urallaan kahdeksan maailmanennätystä: kaksi punnerruksessa, yhden tempauksessa, yhden työnnössä sekä neljä yhteistuloksessa.

## Lähteet

* 
*
Olive Garden

**Olive Garden** on yhdysvaltalainen ravintolaketju

## Historia

General Mills perusti Olive Gardenin alun perin vuonna 1982. Nykyisin ketjun omistaa Darden Restaurants, joka on maailman suurin *casual dining* -ravintolayhtiö.

## Inspiraatio
Olive Gardenin innoittajana toimii Italia. Yhtiön itsensä mukaan sitä inspiroi "italialaisten lämpö ja aito vieraanvaraisuus sekä perheen tärkeys heidän kulttuurissaan".

## Lähteet

## Aiheesta muualla

*Olive Gardenin kotisivut
Kiintoavain

**Kiintoavain** on lähinnä pulttien ja muttereiden kiertämiseen tarkoitettu käsityökalu. Kiintoavaimeksi sanotaan työkalua, jossa on pultinkantaan tarttumista varten kiinteät leuat; leukojen välinen etäisyys on nimeltään avainväli.

Kiintoavaimia on eri kokoisia, sillä jokainen pultinkanta tarvitsee juuri oikean kokoisen avaimen. Yleensä avainväli on noin 8–32 millimetriä, joskin tätä pienempiä ja suurempiakin valmistetaan. Melko tavallista on, että kiintoavaimen toisessa päässä on erikokoinen avainväli kuin toisessa päässä.

Kiintoavaimia valmistetaan myös muilla kuin metrisellä mitoituksella. Tällöinkin koko ilmoitetaan joko avainvälinä, esim. 7/16", tai Whitworth-standardin (BSW) tapauksessa sellaisen pultin halkaisijan mukaan, jolle avain on tarkoitettu, esim. 3/8W.

## Katso myös
* Jakoavain
* Kiintolenkki
* Lenkkiavain
* Vääntötyökalu

## Lähteet
Rai rai!

**Rai rai!** on lappeenrantaislähtöisestä rock-yhtyeestä Kotiteollisuudesta kertova suomalainen dokumenttielokuva vuodelta 2005. Dokumentin käsikirjoituksesta, ohjauksesta ja kuvauksesta vastasivat Sami Parkkinen ja Jaakko Kilpiäinen, ja sen tuotti Raja Production. Kestoltaan dokumentti on 52 minuuttia.

Dokumentissa seurataan yhtyettä ja sen jäseniä Jouni Hynystä, Janne Hongistoa ja Jari Sinkkosta kiertueilla ja arkielämässä vuosina 2004–2005. Lisäksi dokumentti sisältää arkistomateriaalia.

Dokumentin ensi-ilta oli Oulun musiikkivideofestivaaleilla 25. elokuuta 2005, ja se esitettiin samana vuonna myös Rokumentti-festivaalilla Joensuussa. DVD-levitykseen dokumentti tuli vuonna 2006, ja vuodesta 2007 lähtien sitä on esitetty Yle TV2:n *[[Dokumenttiprojekti]]*-ohjelmapaikalla.

## Lähteet

## Aiheesta muualla
* 
*
Rillimuurat

**Rillimuurat** (*Gymnopithys*) on puumuurien heimoon kuuluva varpuslintusuku. Rillimuurien sukuun kuuluu BirdLifen mukaan 5 lajia.

## Rillimuuriin kuuluvia lajeja
* Harmaakorvamuura (*Gymnopithys bicolor*)
* Kirjomuura (*Gymnopithys leucaspis*)
* Kuumuura (*Gymnopithys lunulatus*)
* Punaleukamuura (*Gymnopithys rufigula*)
* Valkokurkkumuura (*Gymnopithys salvini*)

## Lähteet

## Aiheesta muualla
*ITIS: Gymnopithys
Nicu Vlad

**Nicolae "Nicu" Vlad** (s. 1. marraskuuta 1963 Piscu, Galați, Romania) on entinen romanialainen painonnostaja ja olympiavoittaja.

Nicu Vlad voitti kultaa Los Angelesin 1984 olympialaisissa alle 90-kiloisten sarjassa yhteistuloksella 392,5&nbsp;kg, jolla hän voitti hopealle sijoittuneen maanmiehensä Petre Dumitrun 32,5&nbsp;kg:n erolla. Vladin voittotulos oli parempi kuin kahden ylemmän painoluokan (alle 100&nbsp;kg ja alle 110&nbsp;kg) voittotulos. Tempauksessa hänen tuloksensa oli 172,5&nbsp;kg ja työnnössä 220&nbsp;kg.

Soulin 1988 olympialaisissa Vlad saavutti hopeaa alle 100-kiloisten sarjassa tuloksella 402,5&nbsp;kg (185&nbsp;kg tempauksessa ja 217,5&nbsp;kg työnnössä). Barcelonan 1992 olympialaisissa hän sijoittui neljänneksi alle 110-kiloisten sarjassa tuloksella 405&nbsp;kg (190&nbsp;kg tempauksessa ja 215&nbsp;kg työnnössä). Atlantan 1996 olympialaisissa hän saavutti pronssia alle 108-kiloisissa tuloksella 420&nbsp;kg (197,5&nbsp;kg tempauksessa ja 222,5&nbsp;kg työnnössä).
 
Vlad voitti maailmanmestaruuden alle 100-kiloisten sarjassa vuosina 1986 ja 1990 sekä Euroopan-mestaruuden samassa sarjassa vuosina 1985 ja 1986. Lisäksi hän saavutti kolme MM-hopeaa, yhden MM-pronssin sekä neljä EM-hopeaa vuosina 1985–1994.

Aktiiviuransa loppupuolella Vlad muutti Australiaan ja osallistui kansainvälisiin kilpailuihin myös uutta kotimaataan edustaen.

## Lähteet

* 
*
Erkki Merinen

**Erkki Aleksanteri Merinen** (31. heinäkuuta 1904 Helsinki – 2. syyskuuta 1974 Helsinki) oli suomalainen pesäpalloilija ja pesäpallojohtaja ja Helsingin Pallo-Tovereiden perustajajäsen (1922).

Omalla urallaan Merinen oli Suomen parhaita lukkareita. Hän voitti useita Sk-järjestön- ja piirinmestaruuksia sekä mailakilpailuja. Yli 20-vuotisen pelaajauransa ansiosta hän sai kultaisen pelaajamerkin.

Merinen toimi Pesäpalloliiton puheenjohtajana 1930–1931 (SVUL:n pesäpallojaosto), 1933–1934 ja 1949–1955 jonka lisäksi hän oli muun muassa liiton pelisääntövaliokunnan puheenjohtaja ja Suomen pesäpallosäätiön hallituksen puheenjohtaja. 

Pesäpallokirjoittajana Merinen tunnettiin nimimerkillä Jorri Kiri. Hän oli Kauppalehden toimittaja ja hänelle myönnettiin talousneuvoksen arvonimi.

## Saavutukset
### Pelaajana
* 1 SM-hopea: 1926
* 3 SM-pronssia: 1931, 1932, 1934
* 1 Itä-Länsi-ottelu: 1932

### Ansiomerkit
* Suomen olympialainen I luokan ansioristi
* Suomen urheilun kultainen ansioristi
* PEVAn ainoa plaketti
* UPI:n kultamerkki

## Teoksia

* Pesäpallo-Opas, 1934 Pasi Harvelan kanssa.
* Ulkoilupelejä, 1942
* Pesäpallo, 1945 Tauno Luomen kanssa.
* Suomen kansallispelin opas, 1949 Luomen ja Osmo Rantalan kanssa
* Retkeilyopas, 1949

Lisäksi;
* Toimittanut pesäpallolehteä ”Kiri”
* Osallistunut PPL:n ”Isästä poikaan” -historiikin kirjoittamiseen
* pesäpalloavustajana Helsingin Sanomissa
* Pakinoinut Urheilulehteen

Vuonna 1957 Merinen voitti Urheilutoimittajain Liiton artikkelikilpailun.

## Lähteet
* 

### Viitteet
Pitkäpyrstömuurat

**Pitkäpyrstömuurat** (*Drymophila*) on puumuurien heimoon kuuluva varpuslintusuku. Pitkäpyrstömuurien sukuun kuuluu BirdLifen mukaan 11 lajia.

## Pitkäpyrstömuuriin kuuluvia lajeja
* Andienpyrstömuura (*Drymophila striaticeps*)
* Bambumuura (*Drymophila rubricollis*)
* Kanelikylkimuura (*Drymophila devillei*)
* Pitkäpyrstömuura (*Drymophila caudata*)
* Ruosteperämuura (*Drymophila ochropyga*)
* Ruostepyrstömuura (*Drymophila genei*)
* Ruostevatsamuura (*Drymophila ferruginea*)
* Santamartanmuura (*Drymophila hellmayri*)
* Suomumuura (*Drymophila squamata*)
* Venezuelanpyrstömuura (*Drymophila klagesi*)
* Viiruhuppumuura (*Drymophila malura*)

## Lähteet

## Aiheesta muualla
*ITIS: Drymophila
Do You Want the Truth or Something Beautiful?

__NOTOC__
**Do You Want the Truth or Something Beautiful?** on englantilaisen laulaja Paloma Faithin esikoisalbumi, joka julkaistiin 28. syyskuuta 2009. Albumin tunnetuimpia kappaleita ovat singlet "New York" ja "Stone Cold Sober".

Albumi nousi Britannian albumilistan sijalle 9. Suomessa se ylsi virallisen albumilistan sijalle 33.
## Kappaleet
# 
# 
# 
# 
# 
# 
# 
# 
# 
# 

### iTunesin bonuskappaleet
# 
# 
# 

### B-puolet
Seuraavia kappaleita ei julkaistu albumilla, mutta ne on aiemmin julkaisu singlejen B-puolina.

* I Just Wait (Stone Cold Sober)
* Love Ya (New York)
* Sexy Chick (Do You Want the Truth or Something Beautiful?)
* Technicolour (Upside Down)

## Arvostelut
* Allmusic: 
* The Guardian: 
* Soundi: 

## Lähteet
North-West District

**North-West District** on Botswanan hallinnollisista alueista pohjoisin.  Sen pinta-ala on 129&nbsp;930 neliökilometriä, ja vuoden 2006 asukasluku oli 157&nbsp;201. Alueen pääkaupunki on Maun.

Alue muodostettiin vuonna 2001 yhdistämällä Chobe ja Ngamiland. Yhdistetyn alueen pääkaupunki oli Maun, turismin keskus, josta käsin tehdään retkiä Okawangon deltan luontokohteisiin. Vuonna 2006 Chobe irrotettiin jälleen omaksi hallinnolliseksi alueekseen North-West Districtistä (Ngamiland).

Alueetta palvelee Maunin kansainvälinen lentoasema.

## Lähteet

## Aiheesta muualla
Kuusiokoloavain

**Kuusiokoloavain** on kuusiokoloruuvin kiertämiseen käytettävä vääntötyökalu. Kuusiokoloavain voi olla esimerkiksi L-kirjaimen muotoinen 6-kulmaisesta profiiliteräksestä taivutettu työkalu tai useista erikokoisista esiintaittuvista avaimista koostuva kampa. Kuusiokoloavaimia valmistetaan sekä metrisellä että tuumamitoituksella.

## Lähteet

## Aiheesta muualla
South-East District

**South-East District** (suom. ’kaakkoinen alue/piiri’) on Botswanan itäosassa, maan pääkaupungin Gaboronen lähistöllä sijaitseva hallinnollinen alue. Sen naapureina ovat Botsawanan alueista lännessä Southern District, luoteessa Kweneng ja pohjoisessa Kgatleng. Idässä rajan takana on Etelä-Afrikan Limpopon provinssi. 

South-East Districtin pinta-ala on 1&nbsp;780 neliökilometriä, tai laajemman tulkinnan mukaan 1&nbsp;991 neliökilometriä alueeseen kytkeytyvien hallinnollisesti itsenäisten kaupunkien kanssa. 

Väestönlaskennan 2022 mukaan väkiluku oli 111&nbsp;440 (VL2011: 85&nbsp;014). Tähän väkilukuun ei ole sisällytetty alueeseen kytkeytyviä hallinnollisesti itsenäisiä kaupunkeja Gaborone (Botswanan pääkaupunki; 246&nbsp;325 as.) ja Lobatse (29&nbsp;772 as.). Mikäli nämä kaksi kaupunkia luetaan mukaan aluetilastoon, väkiluku olisi 387&nbsp;537 (2022).
 
Alueen hallinnollinen keskus on Ramotswan kylä (33&nbsp;271 as., 2022). Muita merkittäviä kyliä ovat Tlokweng (55&nbsp;508 as.), Otse (6&nbsp;986 as.) ja Ramotswa Station/Taung (6&nbsp;286 as.). 

Köppenin ilmastoluokituksessa South-East District kuuluu kuumaan aroilmastoon (BSh).

## Kuvia

Otse Hill 20200721b.jpg|Otse Hill (kukkula).
Mokolodi Game Reserve 20200711c.jpg|Mokolodin riistansuojelualuetta.
Gaborone Dam 20200315a.jpg|Gabornen tekojärveä.
Mountain top view.jpg|Sivutie Ramotswassa (kiertotie sadekauden varalta).
A1 near Mokolodi Game Reserve 20200711.jpg|Botswanan A1-valtatietä Mokolodin riistansuojelualueen kohdalla.

## Lähteet

## Aiheesta muualla
Kweneng

**Kweneng** on yksi Botswanan hallinnollisista alueista. Sen naapurialueita ovat etelässä Southern District, lännessä Kgalagadi, pohjoisessa Ghanzi, koillisessa Central District, idässä Kgatleng ja kaakossa South-East District. 

Kwenengin alueen pinta-ala on 31&nbsp;100 neliökilometriä. Väkiluku vuoden 2022 väestönlaskennassa oli 387&nbsp;983. Alueen hallinnollinen keskus on Molepolole (74&nbsp;861 as., 2022).

Muita alueen väkirikkaita kyliä ovat: Mogoditshane (88&nbsp;004 as.), Mmopane (25 460 as.), Thamaga (25 300 as.), Gabane (20 027 as.), Kopong (13 823 as.) ja Metsimotlhabe (11 617 as.).
 
Alue on saanut nimensä seudulla asuneen asukkaiden, bakwena-klaanin toteemieläimestä krokotiilista (kwena).

Kweneng sijaitsee maan keskiosassa. David Livingstone työskenteli siellä lähetyssaarnaajana. Kwenengin nähtävyyksiä ovat luolat ja kalliopiirrokset.


Kobokwe's cave 20200725b.jpg|Kobokwen luolan suuaukko kalliossa.
Livingstone Memorial 20200627.jpg|Livingstonen muistorakennus Kolobengissä.
Kgosi Sechele I Museum 20200725.jpg|Kgosi Setshele I:n museo Molepololessa.
Molepolole 20200725.jpg|Molepololen kylää.


## Lähteet

## Aiheesta muualla
North-East District

**North-East District** on yksi Botswanan hallinnollisista alueista. Sen pinta-ala on 5&nbsp;199 neliökilometriä, ja vuoden 2006 asukasluku oli 139&nbsp;533. Alueen pääkaupunki on Masunga. 

Alueella on rautakautisen asutuksen jäänteitä, kalliomaalauksia ja 1800-luvulta peräisin olevia kultakaivoksia.

## Lähteet
Southern District

**Southern District**, joka tunnetaan myös nimellä **Ngwaketse District**, on yksi Botswanan hallinnollisista alueista. Sen naapureina ovat Botsawanan alueista lännessä Kgalagadi, pohjoisessa Kweneng ja idässä South-East District. Etelässä rajan takana on Etelä-Afrikan Itä-Kapin provinssi. 

Southern Districtin pinta-ala on 28&nbsp;570 neliökilometriä. Väestönlaskennan 2022 mukainen väkiluku oli 240&nbsp;712. 

Alueen hallintokeskus on Kanyen kylä (48&nbsp;028 as., 2022). Muista alueen merkittävistä kylistä mainittakoon Moshupa (23&nbsp;858 as.). Southern Districtin pohjoisosassa sijaitsee aluehallinnollisesti itsenäinen timanttikaivoskaupunki Jwaneng (18&nbsp;784 as.).
 

Manyan rock paintings 20200627c.jpg|Kalliomaalauksia Manyanissa.
Kgosi Bathoen II Memorial Museum 20200721.jpg|Kgosi Bathoen II:n museo Kanyessa.
Mosupe river 20200627.jpg|Mosupejoki.
Street in Kanye.jpg|Maantie Kanyessa.


## Lähteet

## Aiheesta muualla
Norlyn

**Norlyn Oy** (aluksi Nordnyl Oy) oli vuosina 1966–1976 toiminut suomalainen tekstiiliteollisuusyritys, Säteri Oy:n tytäryhtiö. Sen suurin tehdas oli Torniossa Torpin teollisuusalueella sijainnut, kreppisukkia sekä sukkahousuja valmistanut teollisuuslaitos. 1970-luvun taitteessa Norlyn oli nopeasti kasvava yritys, joka työllisti enimmillään noin tuhat työntekijää. Sillä oli 1970-luvun alkupuolella kaksi muutakin tehdasta Torniossa (kreppilankoja valmistava Texlyn Oy ja naisten jerseytrikoita tekevä Jennifer Oy) sekä tehtaat myös Simossa, Ruotsin Haaparannalla ja Pohjois-Karjalan Nurmeksessa.

Vuonna 1971 Norlyn sai tasavallan presidentin myöntämän vientipalkinnon tunnustuksena hyvin kehittyneestä vientitoiminnasta. Samana vuonna Tornio vietti kaupungin perustamisen 350-vuotisjuhlaa, jossa kunniavieraana oli presidentti Kekkonen. Hän vieraili juhlien yhteydessä myös Norlynin tehtaalla. Pian muoti kuitenkin vaihtui minihameista farkkuihin ja housupukuihin, ja sukkahousujen menekki romahti maailmanlaajuisesti.

Norlyn Oy siirtyi vuonna 1976 Suomen Trikoo Oy:n omistukseen, ja samalla lopetettiin kaikki muut tehtaat Torniota lukuun ottamatta. Omistuksen siirtyessä Suomen Trikoolle Torniossa oli sukkatehtaan palveluksessa 350 työntekijää, kreppilankaa valmistavassa Texylonissa 27, trikoovaatteita ompelevassa Jenniferissä 95 ja toimihenkilöitä kaikkiaan 80 eli kaikkiaan lähes 550 työntekijää. Norlyn jäi eloon tuotemerkkinä, jota ovat sittemmin käyttäneet Finnwear, Vogue Group ja Nanso.

Tornion tehdas lakkautettiin 2016, ja samaan aikaan sen silloinen omistaja Nanso myi Norlyn-merkin ja muita tuotemerkkejä norjalaisen Orklan tytäryhtiölle Pierre Robertille.

Ennen Norlyniä Torniossa oli vuodesta 1956 toiminut Amar-sukkahousuista tunnettu Ke-Ri Oy, joka jatkoi 1960-luvun puolivälissä Kerilon-nimisenä sukkalankavalmistajana. Näin sukkateollisuus oli 1950-luvulta 1970-luvulle kaupungin merkittävin teollisuustoimiala.

## Lähteet
Emilio Usiglio

**Emilio Usiglio** (8. tammikuuta 1841 Parma – 8. heinäkuuta 1910 Milano) oli säveltäjä ja kapellimestari. Hänen ensimmäinen oopperansa oli *La locandiera* (1861). Hänen suurimmaksi menestyksekseen nousi toinen koominen ooppera, *[[Le educande di Sorrento]]* (1868). Hän sävelsi balettiakin.

## Lähteet
UFC Undisputed 2010

**UFC Undisputed 2010** on vapaaottelu-konsolipeli, joka ilmestyi 25. toukokuuta 2010. Se on jatko-osa UFC 2009 Undisputedille, joka ilmestyi vuonna 2009. Siinä on viisi painoluokkaa: raskassarja, kevyt raskassarja, keskisarja, välisarja ja kevytsarja. Se ilmestyy Xbox 360:lle, PlayStation 3:lle ja PlayStation Portable:lle. Ensimmäinen traileri ilmestyi 12. joulukuuta 2009 Spike Video Game Awardsissa. Toisin kuin edeltäjässään, tässä pelissä on myös vasenkätisiä ottelijoita.

## Ottelijat
Toukokuussa 2010 julkaistiin Shaquille O'Nealin ja *UFC 2009 Undisputed* TapouT ryhmän olevan lukittuina ottelijoina.

### Raskassarja
* Andrei Arlovski
* Pat Barry
* Shane Carwin
* Mark Coleman
* Todd Duffee
* Mirko Filipović
* Gabriel Gonzaga
* Antoni Hardonk
* Heath Herring
* Marcus JonesDLC
* Cheick Kongo
* Brock Lesnar
* Justin McCully
* James McSweeneyDLC
* Frank Mir
* Roy NelsonDLC
* Minotauro Nogueira
* Eddie Sanchez
* Junior dos Santos
* Brendan SchaubDLC
* Dan SevernPS
* Kimbo Slice
* Stefan Struve
* Mostapha al-Turk
* Fabricio Werdum
* Cain Velasquez
* Brandon Vera

### Alempi raskassarja
* Ryan Bader
* Vitor Belfort
* Michael Bisping
* Stephan Bonnar
* Jason Brilz
* Luiz Cane
* Steve Cantwell
* Mark Coleman
* Rashad Evans
* Rich Franklin
* Wilson Gouveia
* Forrest Griffin
* Matt Hamill
* Dan Henderson
* Quinton Jackson
* Keith Jardine
* Jon Jones
* Chuck Liddell
* Lyoto Machida
* Tito Ortiz
* Mauricio Rua
* Anderson Silva
* Thiago Silva
* Wanderlei Silva
* Krzysztof Soszynski
* Brandon Vera

### Keskisarja
* Yoshihiro Akiyama
* Ricardo Almeida
* Alan Belcher
* Vitor Belfort
* Michael Bisping
* Patrick Côté
* Rich Franklin
* Wilson Gouveia
* Kendall Grove
* Dan Henderson
* Martin Kampmann
* Denis Kang
* Chris Leben
* Demian Maia
* Nate Marquardt
* Drew McFedries
* Dan Miller
* Yushin Okami
* Anderson Silva
* Wanderlei Silva
* Chael Sonnen
* Mike Swick
* Nate Quarry

### Välisarja
* Thiago Alves
* Carlos Condit
* Marcus Davis
* Kim Dong-hyun
* Jon Fitch
* Royce GraciePS
* Dustin Hazelett
* Dan Hardy
* Matt Hughes
* Anthony Johnson
* Martin Kampmann
* Josh Koscheck
* Chris Lytle
* Karo Parisyan
* B. J. Penn
* Amir Sadollah
* Diego Sanchez
* Matt Serra
* Sean Sherk
* Georges St. Pierre
* Mike Swick
* Paulo Thiago
* Frank Trigg
* James Wilks

### Kevytsarja
* Nate Diaz
* Frankie Edgar
* Efrain Escudero
* Terry Etim
* Spencer Fisher
* Kenny Florian
* Hermes Franca
* Tyson Griffin
* Clay Guida
* Joe Lauzon
* Gray Maynard
* Cole Miller
* Ross Pearson
* Kurt Pellegrino
* B. J. Penn
* Jens PulverPS
* Diego Sanchez
* Matt Serra
* Sean Sherk
* Dennis Siver
* Joe Stevenson
* Caol Uno

*DLC Ladattava.
*PS Vain PlayStation 3:lla.

## Lähteet
Kaalimaan kakarat

**Kaalimaan kakarat** (*Cabbage Patch Kids*) on yhdysvaltalainen nukkesarja, jonka valmistus aloitettiin vuonna 1978. Nukeilla on suuri, soikea muovipää ja kankainen painava vartalo. Ne ovat oikean vauvan kokoisia, jokainen nukke oli hiukan eri näköinen,  ja niiden mukana toimitettiin adoptiotodistus. Nukkeihin liittyi monia urbaanilegendoja.

Kaalimaan kakaroiden myynti oli suurimmillaan vuonna 1985, jolloin niitä valmistanut Coleco myi nukkeja noin 600 miljoonan Yhdysvaltain dollarin edestä. Tämän jälkeen nukkejen myynti kuitenkin kääntyi nopeaan laskuun: vuonna 1986 nukkejen kokonaismyynti oli tippunut 250 miljoonaan ja vuonna 1987 jo 125 miljoonaan dollariin. Kaalimaan kakaroiden myynnin nopea romahdus johti lopulta siihen, että nukkejen menestyksestä riippuvaiseksi tullut Coleco ajautui nurin.

Nukeilla on ollut useita valmistajia; vuodesta 2015 alkaen niitä on tehnyt Wicked Cool Toys. Aiempia valmistajia ovat muun muassa Hasbro ja Mattel. 
 
## Lähteet

## Aiheesta muualla
*Cabbage Patch Kids
Whitworth-kierre

**Whitworth-kierre**, lyhennettynä **BSW** (*British Standard Whitworth*) on eräs monista brittiläisistä ruuvikierteitä koskevista standardeista.

Whitworth-kierre on saanut nimensä Joseph Whitworthista, joka ehdotti sen käyttöönottoa vuonna 1841. Se syrjäytti lukuisia Britanniassa siihen asti käytössä olleita kierrejärjestelmiä, mutta on nykyisin käynyt harvinaiseksi. Eräs arkipäiväinen käyttökohde, jossa se edelleen esiintyy, on kameroiden pohjassa oleva ns. jalustakierre, joka on 1/4 tuuman BSW.

Whitworth-kierre poikkeaa sekä profiililtaan että joissain tapauksissa myös nousultaan muista tuumamittoihin perustuvista kierteistä kuten UNF ja UNC. Standardissa on määritelty myös kutakin pultin paksuutta vastaava kuusiokannan koko, ja päinvastoin kuin muissa järjestelmissä, Whitworth-pulttien ja -muttereiden vääntötyökalut on merkitty pultin läpimitan eikä avainvälin mukaan. Näin ollen esimerkiksi kiintoavain, jonka kokomerkintä on 1/2W, on avainväliltään 0,92 tuumaa.

## Lähteet
Mitte (Hannover)

**Mitte** on Hannoverin osa-alue (), joka kattaa kaupungin keskustan. Osa-alueella sijaitsee muun muassa kaupungin eläintarha, oopperatalo, päärautatieasema ja suuri kulttuurikeskus Pavillon.

## Kaupunginosat

Mitte jakautuu edelleen neljään kaupunginosaan (), jotka ovat Calenberger Neustadt, Mitte, Oststadt ja Zoo.

## Lähteet
Isomuurat

**Isomuurat** (*Frederickena*) on puumuurien heimoon kuuluva varpuslintujen suku. Isomuurien sukuun kuuluu BirdLifen mukaan kolme lajia, jotka kaikki elävät Etelä-Amerikassa.

## Isomuuriin kuuluvia lajeja
* Andienisomuura (*Frederickena unduligera*)
* Isomuura (*Frederickena viridis*)
* Kolumbianisomuura (*Frederickena fulva*)

## Lähteet

## Aiheesta muualla
* ITIS: Frederickena
Norair Nurikian

**Norair Nurikian** (, 26. heinäkuuta 1948 Sliven, Bulgaria – 2025) oli bulgarialainen painonnostaja ja olympiavoittaja.

Nurikian voitti kultaa Münchenin 1972 olympialaisissa alle 60-kiloisten sarjassa maailmanennätystä sivuavalla yhteistuloksella 402,5&nbsp;kg. Hän nosti punnerruksessa 127,5&nbsp;kg, tempauksessa 117,5&nbsp;kg sekä työnnössä maailmanennätyksen 157,5&nbsp;kg. Montréalin 1976 olympialaisissa hän voitti kultaa alle 56-kiloisten sarjassa maailmanennätystuloksella 262,5&nbsp;kg (117,5&nbsp;kg tempauksessa ja 145&nbsp;kg työnnössä).

Nurikian saavutti MM-kilpailuissa alle 60-kiloisten sarjan yhteistuloksissa hopeaa vuonna 1973 sekä pronssia vuosina 1971 ja 1974. Hän voitti Euroopan-mestaruuden alle 56-kiloisissa vuonna 1976 sekä saavutti neljä muuta yhteistuloksen EM-mitalia vuosina 1969–1974 alle 56 kilon ja alle 60 kilon sarjoissa.

## Lähteet
* 
* 

### Viitteet
Ra-Horakhty

**Ra-Horakhty** (Ra-Harakhti, Ra-Horakhte, Ra-Horakhtii, Ra-Herakhty "Horus horisontissa") on yksi muinaisen Egyptin jumalista, joka kuvataan miehenä, jolla on haukan pää ja auringon kiekko tai sädekehä päähineenään. Ra-Horakhtya pidetään Horus-jumalan ja Ra-jumalan yhdistelmänä. Siinä missä Horus oli taivaanjumala ja Ra auringonjumala, pidettiin Ra-Horakhtya varsinaisesti nousevan auringon jumalana. Muun muassa Abu Simbelin Suuri Temppeli on omistettu Rameseksen itsensä lisäksi jumalille Amun Ra, Ra-Horakhty, sekä Ptah.

## Aiheesta muualla

* Gods and Goddesses
Heavy Metal: F.A.K.K.²

**Heavy Metal: F.A.K.K.²** on vuonna  julkaistu videopeli, joka perustuu elokuvaan Heavy Metal 2000. Pelin julkaisi Gathering of Developers ja kehitti Ritual Entertainment Windowsille, Macintoshille ja Linux'lle. Pelin päähahmon ääniroolissa toimi elokuvan tavoin Julie Strain.

## Tarina
Pelin tarina sijoittuu noin 30 vuotta tulevaisuuteen elokuvan tapahtumista, kun Julie on palannut takaisin Edeniin, jossa uudisasukkaat rakentavat tuhoutuneen planeetan asutukset takaisin kuntoon. He löytävät samalla aavikkoiselta planeetalta vettä, joka on kaiken alku ja loppu. Asukkaat ovat eläneet pitkään planeettaa ympäröivän energiakentän suojassa. He ovat myös järjestäneet organisaation nimeltä FAKK2 (Federation Assigned Ketogenic Killzone), joka hälyttää paikalle ilmaantuneille tunkeilijoille Edenin olevan kuolemanloukku. Paikalle kuitenkin ilmaantuu suurempi uhka avaruusaluksineen, jonka muinainen johtaja Gith johtaa valloitusta. Kaikki on kiinni pelin pääsankarista Juliesta pelastaa Eden Githin uhkalta.

## Lähteet
Leukoplakia

**Leukoplakia** on suun limakalvolla esiintyvä tasaisen vaalea tai läiskäinen muutos. Tavallisimmin leukoplakioita esiintyy tupakoitsijoilla. Melkein 60 % leukoplakioista katoaa tupakoinnin loputtua. Tämän lisäksi viidennes leukoplakioista pienenee vuoden kuluessa tupakoinnin lopettamisesta. Osalla potilaista leukoplakioiden kehittyminen edeltää suusyöpää; 2–6 % potilaista sairastuu siihen vuosikymmenen kuluessa.

Niin sanottua karvaista leukoplakiaa tavataan lähinnä henkilöillä, joiden immuunijärjestelmä on heikentynyt esimerkiksi HIV-infektion johdosta.

## Lähteet
Kalajoen vaakuna

**Kalajoen vaakuna** on Kalajoen kaupungin tunnus. Vaakuna on alun perin vahvistettu Himangan kunnan vaakunaksi 12. joulukuuta 1958. 

Vaakuna on saanut aiheensa talonpoikaispurjehduksesta, jolla on vanhastaan ollut tärkeä merkitys Himangan rannikkopitäjälle. Tähän viitataan vaakunan kaljaasilla. 

Vaakunan suunnitteli Gustaf von Numers, ja se vahvistettiin Himangan kunnanvaakunaksi 12. joulukuuta 1958. Vaakunan selitys on ”kultakentässä sininen, kaksimastoinen kaljaasi”. 

Kun Himangan kunta liitettiin  1. tammikuuta 2010 Kalajoen kaupunkiin, siihenastinen Himangan vaakuna tuli yhdistyneen Kalajoen kaupungin vaakunaksi. 

Aiempi Kalajoen vaakuna oli Olof Erikssonin suunnittelema ja se oli ns. puhuva vaakuna viitaten kunnan nimeen. Sen heraldinen selitys on "sinisessä kentässä reunoihin ulottuva kultainen verkko, jonka päällä uiva, hopeinen lohi". Sisäasiainministeriö vahvisti vaakunan käyttöön 20. huhtikuuta 1953, ja se oli käytössä vuoden 2009 loppuun.
Tiedosto:Kalajoen pitäjäsinetti.jpg|Väinö Wallinin piirros Kalajoen pitäjän sinetistä vuodelta 1896.
Tiedosto:Kalajoki.vaakuna.svg|Kalajoen kunnanvaakuna vuosina 1953–2009.


## Lähteet
Eric Talbot

**Eric Talbot** on yhdysvaltalainen sarjakuvien käsikirjoittaja ja piirtäjä, joka tunnetaan erityisesti Turtles-sarjakuvista.

Vuonna 2000 Talbotin käsikirjoittama neliosainen sarjakuva "The Melting Pot" oli pohjana elokuvalle Heavy Metal 2000.

## Lähteet

## Aiheesta muualla
* Virallinen kotisivu
Fritz Muliar

**Fritz Muliar** (12. joulukuuta 1919 Wien – 4. toukokuuta 2009 Wien) oli itävaltalainen näyttelijä. Muliar taisteli toisessa maailmansodassa ja joutui saksalaisten vangiksi. Vangiksi jäätyään Muliar vietti seitsemän kuukautta vankina eristyssellissä.

Sodan jälkeen Muliar aloitti uransa näyttelijänä ja hänen ensimmäinen menestysroolinsa oli Felix Mitterer vuoden 1990 elokuvassa *Siperiaan*. Hänellä oli merkittävä rooli myös *[[Poliisikoira Rex]]issä*.

## Lähteet

## Aiheesta muualla
*
Fra Diavolo (ooppera)

**Fra Diavolo** on Daniel-François-Esprit Auberin kolminäytöksinen *[[ooppera|opéra comique]]*. Siihen kirjoitti libreton Eugène Scribe. Teos esitettiin ensi kertaa Pariisin Opéra-Comiquessa 28. tammikuuta 1830. Teos sijoittuu Napolin lähistölle, ja rosvopäällikkö Fra Diavolon (tenori) hahmo perustuu historialliseen henkilöön.

## Lähteet
Fra Diavolo

**Fra Diavolo** on:

* Fra Diavolo, napolilainen sissijohtaja, oikealta nimeltään Michele Pezza
* *[[Fra Diavolo (ooppera)|Fra Diavolo]]*, ooppera
Matti Hilli

**Matti Sakari Hilli** (s. 14. kesäkuuta 1951) oli Vapon toimitusjohtaja kesäkuusta 2001 maaliskuuhun 2011. Sitä ennen hän toimi Kekkilän toimitusjohtajana vuodesta 1995. Turveruukki Oy:ssä hän toimi vuodet 1975–1985, josta toimitusjohtajana 1983 lähtien. Vapo-konsernissa hän on ollut vuodesta 1985 alkaen. Koulutukseltaan Hilli on diplomi-insinööri.

## Lähteet
Hilli

**Hilli** voi tarkoittaa:

;sukunimenä:
*Ari Hilli (s. 1968), suomalainen jääkiekkomaalivahti ja valmentaja
*Arvo Hilli (1930–2024), suomalainen aitajuoksija
*Esa Hilli (1897–1961), suomalainen valokuvaaja
*Kira Hilli (s. 1999), suomalainen balettitanssija ja malli
*Matti Hilli (s. 1951), suomalainen yritysjohtaja
*Sebastian Hilli (s. 1990), suomalainen säveltäjä

;paikannimenä:
*Hilli, kylä Kokkolan Kälviällä
*Hilli, kylä Kauhavan Alahärmässä.
Clarke

**Clarke** voi tarkoittaa seuraavia:

* 4923 Clarke, asteroidivyöhykkeen asteroidi.
* Geostationaarinen rata, rataa kutsutaan toisinaan alan julkaisuissa Clarken radaksi.
* Clarke, suku- tai etunimenä.
* Arthur C. Clarke -palkinto, vuosittain jaettava brittiläinen tieteiskirjallisuuden palkinto
* Clarken piirikunta, piirikunta Alabamassa, Yhdysvalloissa
* Clarken piirikunta, piirikunta Virginiassa, Yhdysvalloissa.
Talvisodan pommitukset Jyväskylässä

Jyväskylää pommitettiin talvisodassa kaksi kertaa, 29. ja 31. joulukuuta 1939. Jyväskylässä pommituksia osattiin odottaa, sillä kaupungissa valmistettiin tykkejä (Valtion Tykkitehdas) ja jalkaväen aseita (Valtion Kivääritehdas). Lisäksi kaupungin lävitse kulki tärkeä poikkirata. Pommituksissa kuoli yhteensä 22 henkilöä ja vaurioitui 149 rakennusta.

Aseteollisuuden takia Jyväskylän ilmapuolustus oli suhteellisen vahva. Kaupungin puolustus perustui ainoastaan ilmatorjunta-aseisiin – uusi Luonetjärven lentokenttä oli vain pommikonetukikohta. Sodan syttyessä Jyväskylässä oli ainakin kevyt 40 mm ilmatorjuntapatteri sekä ilmatorjuntakonekiväärijoukkue. Kaupunkiin määrättiin myös raskas patteri, mutta se ilmeisesti lähetettiinkin Mikkeliin. Jyväskylän ilmatorjunta ei onnistunut pudottamaan viholliskoneita.

Ensimmäisissä pommituksissa 29. päivä seitsemän DB-3-konetta lähestyi matalalla rautatietä seuraillen Lievestuoreen suunnasta. Ilmahälytys annettiin klo 12.04. Pian hälytyksen jälkeen matalalla lentäneet koneet pommittivat muun muassa Kivääritehdasta, sekä Kankaan paperitehdasta tuhoten sen konttorirakennuksen. Myös Puistokadun yläpäässä olleen kolmikerroksisen kivitalon toinen pää tuhoutui. Rautpohjan Vasikkalammen läheisyydessä veturissa ollut mies sai surmansa koneesta ammutuista konekiväärin luodeista. Ilmatorjunta ei saanut yhdessä koneessa raportoitua leimahdusta kummempia vaurioita aikaiseksi.

Toisella kerralla 31. päivä koneet tulivat kolmessa aallossa, ensin 13, sitten kuusi ja yhdeksän, etelästä Päijännettä seuraten korkealla ilmatorjunnan ulottumattomissa. Hyökkäys alkoi kirkkaana pakkaspäivänä noin kello 11. Se aiheutti 21 ihmisen kuoleman sekä lähes 30 loukkaantumisen, joista puolet vakavia. Tourulassa 11 kuoli suojakaivantoon. Tourukadulla kuoli äiti ja hänen kaksi lastaan sekä Vapaudenkadun ja Kalevankadun kulmassa kolme ihmistä. Tulipaloja sammuttamaan pyydettiin apuja lähialueilta. Schaumanin vaneritehtaan paloa sammutettiin pitkälle yöhön asti. Sammutuksia häiritsi kova pakkanen sekä turha ilmahälytys.

Historioitsija Carl-Fredrik Geust on selvittänyt, että koneet kuuluivat Novgorodista operoineeseen 6. kaukopommituslentorykmenttiin. Geustin mukaan Jyväskylään on lähetetty pommitusosastot myös 21.1., 3.2. ja 5.3., mutta ne eivät tulleet perille.

## Katso myös
*Talvisodan pommitukset
*30. sotasairaala

## Lähteet
Peltolan koulu

**Peltolan koulu** eli **Vantaan peltsi** tai vain **Peltsi** on suomenkielinen yläkoulu Viertolan kaupunginosassa Tikkurilan suuralueella Vantaalla. Syksyllä 2023 koulussa opiskeli noin 700 oppilasta ja 60 opettajaa. Koulun ympäristössä sijaitsevat muun muassa Urheilupuiston päiväkoti sekä Tikkurilan urheilupuisto uima- ja urheiluhalleineen.

Koulurakennus on valmistunut vuonna 1974. Pitkäaikaisena rehtorina toimi koulun alkuvuosina Esko Leino. Leinon jälkeen rehtorina toimivat Juha Jauho sekä Irja Ansalehto-Salmi. Syksystä 2016 loppuvuoteen 2022 koulun rehtorina toimi Tiina Relander. Keväästä 2023 koulun rehtorina on toiminut Ville Ylianunti.

## Lähteet
Miley Cyrusin diskografia

**[[Miley Cyrus]]** on yhdysvaltalainen laulaja-näyttelijä, joka nousi kuuluisuuteen vuonna 2006 alkaneen televisiosarjan *[[Hannah Montana]]* myötä. Cyrus on tehnyt seitsemän studioalbumia, kolme livealbumia, yhden EP:n, kaksitoista singleä, yksitoista musiikkivideota ja yhden soundtrackin. Cyrusin debyyttialbumi *[[Hannah Montana 2: Meet Miley Cyrus#Meet Miley Cyrus|Meet Miley Cyrus]]* julkaistiin kesäkuussa 2007. Albumi sijoittui ensimmäiseksi Yhdysvalloissa.
Cyrusin toinen studioalbumi *[[Breakout (albumi)|Breakout]]*  julkaistiin heinäkuussa 2008. Albumi sijoittui ensimmäiseksi ja albumin debyyttisingle ”7 Things” sijoittui sijalle yhdeksän Yhdysvalloissa. Cyrus levytti kaksi kappaletta omana itsenään *[[Hannah Montana: The Movie (soundtrack)|Hannah Montana: The Movie -soundtrackille]]*, joka on ääniraita vuonna 2009 ilmestyneelle elokuvalle *[[Hannah Montana: The Movie]]*. Ääniraidan ensimmäinen single ”The Climb” sijoittui neljänneksi Yhdysvaltain Billboard Hot 100 -listalla. Vuoden 2009 syksyllä Cyrus aloitti toisen kiertueensa *[[Wonder World Tour]]*, joka päättyi joulukuussa 2009. Kiertue kuvattiin myös DVD:lle. Vuoden 2009 elokuussa hän julkaisi ensimmäisen EP-levynsä *[[The Time of Our Lives]]*, joka sijoittui toiseksi Yhdysvalloissa. EP sisältää Cyrusin hittisinglet ”Party in the U.S.A.” ja ”When I Look at You”.
 
Cyrusin kolmas studioalbumi *[[Can’t Be Tamed]]* julkaistiin kesäkuussa 2010. Se sijoittui sijalle kolme Billboard 200 -listalla. Albumi on Cyrusin huonoiten sijoittunut ja huonoiten myynyt albumi Yhdysvalloissa. Tästä huolimatta albumin samanniminen single sijoittui sijalle kahdeksan Billboard Hot 100 -listalla. Ennen neljättä studioalbumiaan Cyrus vaihtoi levy-yhtiönsä Hollywood Recordsista RCA Recordsiin. Cyrusin neljäs studioalbumi *[[Bangerz]]* julkaistiin lokakuussa 2013. Siltä on julkaistu tähän mennessä kolme singleä: ”We Can’t Stop”, ”Wrecking Ball” ja ”Adore You”. Vuonna 2014 Cyrus aloitti ensimmäisen maailmankiertueensa, *[[Bangerz Tour]]in*, jonka tarkoitus on mainostaa neljättä studioalbumia. 
### Studioalbumit

### EP:t

### Livealbumit

## Singlet

### Vierailevat singlet

### Muut listalle sijoittuneet singlet

## Videografia
### Videoalbumit

### Musiikkivideot

## Kiertueet
*2007–2008: Best of Both Worlds Tour (Lämmittelijäyhtyeinä *[[Jonas Brothers]]*, *[[Aly & AJ]]*, ja *Everlife*)
*2009–2010: Wonder World Tour (Lämmittelijäyhtyeenä *[[Metro Station]]*)
*2011: Gypsy Heart Tour
*2014: Bangerz Tour

## Konserttielokuvat
* 2008: Hannah Montana & Miley Cyrus: Best of Both Worlds Concert
* 2010: Miley Cyrus: Live at the O2

## Dokumentit
* 2013: 

## Katso myös
* Hannah Montanan diskografia

## Lähteet
Rampa ankka

**Rampa ankka** () tarkoittaa poliitikkoa tai muuta päätöksentekijää, jonka kausi on päättymässä eikä hänellä siksi ole entisenlaista toimintakykyä eikä poliittista uskottavuutta, mutta hän joutuu kuitenkin tekemään tehtävänsä vaatimia ratkaisuja. Nimitystä käytetään erityisesti, jos poliitikon seuraaja on jo valittu, mikä supistaa huomattavasti hänen toimintakykyään, sillä syntyy epäselvä tilanne, kun huomio ja odotukset kohdistuvat seuraajaan.

Suomessa ramman ankan viittaa on puettu muun muassa pääministeri Matti Vanhasen ylle hänen ilmoitettuaan joulukuussa 2009 jättävänsä puoluejohtajan ja myös pääministerin tehtävät. Termi tuli esiin myös Jorma Ollilan vetäytyessä Nokian johdosta, jolloin samalla ilmoitettiin seuraajan nimi.

Termi on syntynyt Lontoon pörssissä 1700-luvulla, jolloin sillä viitattiin maksukyvyttömiin sijoittajiin.

## Lähteet
Vasemmistoblokki

**Vasemmistoblokki** ( ) on portugalilainen vuonna 1999 perustettu vasemmistopuolue. Puolue on moderni ja ei-dogmaattinen vasemmistopuolue, joka pyrkii parantamaan etenkin Portugalin sosiaaliturvaa. Ympäristönsuojelun kehittäminen ja naisten oikeuksien parantaminen ovat puolueelle myös keskeisiä tavoitteita ja Vasemmistoblokki ajoikin läpi Portugalin ensimmäisen perheväkivallan kieltävän lain. Puolue on ajanut voimakkaasti myös Portugalin perinteisesti tiukan aborttilainsäädännön muuttamista sallivampaan suuntaan.

Puolueen kannatus on noussut tasaisesti vuoden 1999 kahdesta prosentista europarlamenttivaalien 2009 10,73 prosenttiin. Puolueen kolme europarlamenttiedustajaa ovat Miguel Portas, Marisa Matias ja Rui Tavares. Eurovaalien tuloksen myötä Vasemmistoblokki nousi maan kolmanneksi suurimmaksi puolueeksi. Portugalin parlamenttivaaleissa 2009 puolue saavutti 9,82 prosentin kannatuksen ja 16 kansanedustajaa. Vasemmistopuolueet saavuttivat enemmistön parlamentin paikoista.

Vasemmistoblokkia on joskus luonnehdittu entisten trotskilaisten ja maolaisten puolueeksi, mutta puolueen linja on pikemminkin modernin vasemmistolainen. 

Europarlamentissa puolue kuuluu Euroopan yhtyneen vasemmiston konfederaatioryhmä / Pohjoismaiden vihreä vasemmisto (GUE/NGL) -ryhmään.

## Lähteet

## Aiheesta muualla

*Portal do Bloco de Esquerda